 Buhari Resign: Secondus ní kí Buhari kéde nǹkan ò fararọ lẹka ààbò, bí bẹẹ kọ kó kọwé fipò sílẹ Alaga gbogbogbo ẹgbẹ oṣelu PDP, Uche Secondus lo sọrọ yii fawọn akọroyin niluu Abuja lỌjọbọ. Sẹnẹtọ Abaribe sọ fun aarẹ pe ko kọwe fi ipo silẹ lori eto aabo to mẹhẹ kaakiri lorilẹede Naijiria. Ninu ọrọ tiẹ, Secondus ni o ṣe pataki fun Buhari lati kede ilu nnkan o fararọ lẹka eto aabo, o ni ijọba ti ko dara to lo ṣokunfa eto aabo to mẹhẹ. O fikun ọrọ rẹ pe bi ẹgbẹ oṣelu APC to wa lori aleefa ṣe n ṣejọba lo jẹ ki eto aabo mẹhẹ, ohun naa lo si jẹ ki airiṣẹṣe pọ si ati ọrọ aje to dẹnu kọlẹ. Amọ Secondus ṣalaye pe ẹgbẹ oṣelu PDP ko fẹ doju ijọba Naijiria bo lẹ, ṣugbọn ohun ti ẹgbẹ naa n sọ ni pe ki Buhari fipo silẹ ti ko ba le wa nnkan ṣe si eto aabo to mẹh Abaribe, ọrọ agọ lo sọ pé kí Buhari kọwe fipo sílẹ torí ààbò tó mẹhẹ - Iléèṣẹ ààrẹ Ileeṣẹ aarẹ orileede Naijiria ti tutọ soke foju gba lori ọrọ ti ile aṣofin agba sọ pe ki aarẹ Buhari kọwe fiposilẹ lori lori pe ko ri nkankan ṣe lori ipenija aabo to n koju Naijiria. Lọjọru ni Garba Sheu to jẹ agbẹnusọ ileeṣ aarẹ fi ọrọ yi sita loju opo Twitter ti o si ni iwa agọ ni Sẹnẹtọ Enyinnaya Abaribe hu bo ti ṣe ni ki aarẹ Buhari fiposilẹ. Garba Sheu ni ti aarẹ Buhari ba ni lati fiposilẹ,aimọye eeyan naa lo yẹ ko ṣebẹ ti Abaribe naa yoo si wa lara wọn. Ọrọ Garba Sheu yi ti mu iriwisi ọtọọtọ wa lati ọdọ awọn ọmọ Naijiria loju opo Twitter. Bi awọn kan ti ṣe n gbe lẹyin Sheu lawọn miran n sọ pe ọrọ Abaribe ko buru rara toun ti ipenija aabo to n koju Naijiria Ki gan ni Abaribe sọ ni ile asofin agba? Lasiko ti ile aṣofin agba n jiroro lori ọrọ aabo Naijiria ni Sẹnẹtọ Enyinaya Abaribe dide lati sọrọ. Ọrọ rẹ to da lori pe ipa aarẹ Buhari ko ka ipenija aabo ti Naijiria n koju, mu ki awọn Sẹnẹtọ fẹ ma tahun si ara wọn. Ṣugbọn kii ṣe ohun nikan lo sọ bẹẹ, tile si pada wa panupọ lori koko ọrọ mẹta ti o da lori pe: Bo tilẹ jẹ wi pe orukọ Abaribe lawọn eeyan n mu bọnu paapa julọ loju opo Twitter, Sẹnẹtọ Abdullahi Abubakar to n ṣoju ẹkun ariwa ipinlẹ Kebbi, lo daba ọrọ ti o fẹ ṣebi ẹni da wahala silẹ yii. : Ẹgbẹ oṣelu PDP sọ pe gbọingbọin lawọn wa lẹyin olori ẹgbẹ osẹlu alatako to gbojigan julọ nile aṣofin agba lAbuja, Ṣẹnẹtọ Enyinnaya Abaribe to sọ pe ki aarẹ Muhammadu Buhari kọwe fipo silẹ. 